સ્માર્ટફોન વિશ્વમાં દરરોજ એકથી એક ચઢિયાતા અને નીતનવા ફીચર સાથેના મોબાઇલ ફોન લોન્ચ કરવામાં આવી રહ્યાં છે . આ જ યાદીમાં હવે વોટરપ્રૂફ સ્માર્ટફોનનું નામ પણ જોડાઇ ગયું છે . વિશ્વ સ્માર્ટફોન બજારમાં ધૂમ મચાવી રહેલા આ સ્માર્ટફોન 2014માં ભારતીય બજારમાં પણ સ્માર્ટફોનના રસિયાઓને આકર્ષતા જોવા મળશે . જોકે ભારતમાં હાલ અમુક સ્માર્ટફોન છે જે વોટરપ્રૂફ છે પરંતુ સ્માર્ટફોન વપરાશકર્તા પાસે ગણ્યાગાંઠ્યા જ ઓપ્શન રહી જાય છે . સેમસંગ હોય કે પછી સોની બન્ને કંપની દ્વારા વોટરપ્રૂફ સ્માર્ટફોનની વણઝાર કરી છે . ખાસ કરીને સોની દ્વારા અનેક પ્રકારના હેન્ડસેટ લોન્ચ કરવામાં આવ્યા છે , જે વોટરપ્રૂફ છે . હાલ ભારતમાં મળી આવતા સ્માર્ટફોનની વાત કરવામાં આવે તો સોની એક્સપીરિયા ઝેડ અલ્ટ્રા છે , જે ઘણો જ મોંઘો વોટરપ્રૂફ સ્માર્ટફોન છે . જેની કિંમત 43 હજારની આસપાસ છે . આ ઉપરાંત સોનીના એક્સપીરિયા ઝેડ1 પણ વોટરપ્રૂફ સ્માર્ટફોન છે . સેમસંગની વાત કરવામાં આવે તો સેમસંગ ગેલેક્સી એસ4 એક્ટિવ પણ વોટરપ્રૂફ સ્માર્ટફોન છે . તો ચાલો તસવીરો થકી જાણીએ કે ભારતમાં 2014માં ક્યા ક્યા વોટરપ્રૂફ સ્માર્ટફોન જોવા મળશે .